„A fost racolată ca și agent electoral. Cred că e eficientă. Toți cei care o folosesc pe Elena Udrea vor avea foarte mare succes”, a declarat Liviu Dragnea.

Întrebat cine a racolat-o, el a răspuns: „Habar n-am, nu știu. Dar așa, de pe plajă, să vină Elena Udrea să spună ce se întâmplă în PSD...cred că e foarte bine”.

Elena Udrea declarase că PSD este un partid în degringoladă. „Este evident că toți cei care încearcă să preia conducerea fac un joc de salvare personală. Eu m-aş teme să pun în funcţie pe cineva susținut de opoziție. Dragnea e susținut și de Gorghiu, și de Blaga. E periculos pentru partid să încapă pe mâna unora care dau uşor interesul partidului pe cel personal”, a spus Elena Udrea.